stanford-oval/wikipedia huggingface dataset:
אליה ואהי
קריירת מועדונים

ואהי גדל במחלקות הנוער של סירן, קן, מונפרמיי ומונפלייה. בשנת 2019 החל לשחק בקבוצת המילואים של המועדון. ב-16 בדצמבר 2020 ערך את הופעת הבכורה שלו בקבוצה הראשונה של המועדון, בהפסד 0–2 למץ במסגרת המחזור ה-15 בליגת העל הצרפתית לעונת 2020/2021. ב-15 בינואר 2021 הבקיע את שער הבכורה שלו במועדון, בהפסד 2–3 למונקו במסגרת הליגה.
ב-20 באוגוסט 2023 חתם בלאנס תמורת 35 מיליון אירו. ואהי שיחק עונה אחת בלאנס בה כבש 12 שערים ב-36 הופעות בכל המסגרות, כולל 2 שערים בשלב הבתים של ליגת האלופות.
ב-13 באוגוסט 2024 חתם ואהי במארסיי.
ב-24 בינואר 2025 חתם ואהי באיינטרכט פרנקפורט מהבונדסליגה.
הערות שוליים

↑  Transferts : l'attaquant Elye Wahi signe cinq ans à Lens, L'Équipe (בצרפתית)
↑  Official | Elye Wahi joins Marseille from Lens, Yahoo Sports, ‏2024-08-13 (באנגלית אמריקאית)
↑  "Eintracht verpflichtet Elye Wahi" [Eintracht signs Elye Wahi] (בגרמנית). Eintracht Frankfurt. 24 בינואר 2025. נבדק ב-24 בינואר 2025. {{cite web}}:  (עזרה)
סוזן אוגוסטסן

סוזן "סוזי" אוגוסטסן (בדנית: Susanne Augustesen;‏ נולדה ב-10 במאי 1956) היא כדורגלנית עבר דנית ששיחקה בעמדת החלוצה. אוגוסטסן נחשבת לאחת מהכוכבות הגדולות ביותר של הליגה האיטלקית לדורותיה, כשב-22 עונות בליגה היא כבשה למעלה מ-600 שערים.
חייה

סוזן אוגוסטסן נולדה ב-1956 בעיר הולבק שבמזרח דנמרק. כבר בגיל 15, היא נסעה עם הנבחרת הלאומית לגביע העולם הלא-רשמי שנערך במקסיקו, ומפאת גילה הייתה צריכה את אישור הוריה לנסיעה. בגמר הטורניר נגד מקסיקו, אל מול קהל של 110,000 באצטדיון האצטקה, כבשה אוגוסטסן שלושער והובילה את הדניות לזכייה בגביע. לאחר הגמר, זכתה אוגוסטסן להתעניינות רבה ממספר קבוצות מחוץ לדנמרק, אך היא החליטה לסיים את לימודיה בבית הספר ורק לאחר מכן להתחיל לשחק באופן מקצועני.
ב-1972, החליטה התאחדות הכדורגל הדנית על הקמת נבחרת נשים רשמית, ושנתיים לאחר מכן ערכו הדניות את משחק הבכורה שלהן נגד שוודיה. למרות הופעתה הטובה בגביע העולם והצלחתה הרבה בליגה האיטלקית לאורך הקריירה, לא זומנה אוגוסטסן לנבחרת. במשך השנים שעברו, הפכה דנמרק לאחת הנבחרת הבולטות באירופה, אך היא לא זכתה לשחק בה יותר.
בשנת 1974, לאחר ארבע שנים בליגה הדנית, עברה אוגוסטסן לבולוניה מאיטליה. היא שיחקה עונה אחת בקבוצה ומשם עברה לפדובה. בעונה היחידה שלה בפדובה, כשלצידה החלוצה אליזבטה ויניוטו, כבשה אוגוסטסן 29 שערים ב-22 משחקים וסיימה כמלכת השערים של הליגה. בשנתיים הבאות, היא שיחקה בקבוצת ואלדוביאדנה, וזכתה עימה בשתי אליפויות ליגה (1976 ו-1977) ופעמיים בתואר מלכת השערים (28 שערים ב-1976 ו-42 שערים ב-1977).
לאחר שעזבה את ואלדוביאדנה, המשיכה אוגוסטסן לנדוד במספר קבוצות ברחבי איטליה והגיעה להישגים רבים - אישיים וקבוצתיים. היא זכתה בעוד שלוש אליפויות איטליה (1980, 1983, 1986), בשלושה גביעי מדינה (1978, 1979, 1985) ובעוד חמישה תוארי מלכת השערים (1979, 1982, 1983, 1984, 1987). ב-1993, היא עברה לקליארי (שם גם שיחקה בתחילת שנות ה-80), ולאחר שתי עונות בקבוצה פרשה ממשחק פעיל.
כיום, מתגוררת אוגוסטסן בקופנהגן ועובדת במחלקת הספורט של העירייה.
הערות שוליים

↑  Mundial (Women) 1971, באתר rsssf.com
↑  GIRL POWER, באתר Extra Bladet
| --- | --- |
בקרת זהויות :  GND: 1200999592  VIAF: 7914157583867033970002   WorldCat (עם VIAF): 7914157583867033970002
טטניאנה צורי

טטניאנה צורי (באיטלקית: Tatiana Zorri; נולדה ב-19 באוקטובר 1977) היא כדורגלנית עבר איטלקייה.
ביוגרפיה

צורי שימשה כקשרית, והקריירה שלה הייתה בעיקר בקבוצת הנשים A.S.D. AGSM Verona Calcio Femminile בליגה סרייה א' נשים. היא שיחקה גם בACF Torino ASD, בלאציו וב-U.P.C. Tavagnacco.
היא שיחקה בנבחרת איטליה בכדורגל נשים במשך 16 שנים לפני שפרשה מכדורגל בינלאומי ב-2010. במהלך תקופה זו התחרתה בגביע העולם בכדורגל נשים ובאליפות אירופה בכדורגל נשים ב1997, 2001, 2005 וב-2009.
היא שיחקה 155 משחקים בינלאומיים, והיא השנייה עם הכי הרבה הופעות בינלאומיות, אחרי פטריציה פאניקו.
היא פרשה סופית בשנת 2013.
מרטין סנסמאייר

| --- | --- |

סנסמאייר, 2018
 לידה:  27 ביוני 1985 (בן 39) אנקורג', ארצות הברית 
 מדינה:  ארצות הברית 
 תקופת הפעילות:  מ-2012 
 פרופיל ב-IMDb
 
מרטין סנסמאייר (באנגלית: Martin Sensmeier; נולד ב-27 ביוני 1985) הוא שחקן אמריקאי ממוצא ילידי אלסקה. מוכר בשל כיכובו בגרסה המחודשת ל"שבעת המופלאים" משנת 2016, ובמיני-סדרה של נטפליקס "המשחרר: מבצע אוולאנש".
ביוגרפיה

סנסמאייר נולד באנקורג', אלסקה, לריימונד ואווה סנסמאייר, אך גדל ביאקוטאט. משפחתו הם צאצאים לילידי אלסקה. סבו מצד מרטין היה גילברט מייקל סנסמאייר. הוא נולד באינדיאנה והיה ממוצא גרמני.
הוא עבד כרתך לפני קריירת המשחק ועבד על אסדת נפט. בסופו של דבר הוא עזב כדי להתמקד במשחק בלוס אנג'לס. סנסמאייר החל לעבוד כדוגמן מקצועי לפני שנכנס למשחק.
קריירה

בשנת 2016 הוא הופיע בתפקיד ראשי, כאחד מ"השבעה", בסרט העלילתי-מערבוני "שבעת המופלאים" שבוים על ידי אנטואן פוקואה. הסרט מהווה רימייק לסרט בעל אותו השם משנת 1960 שבעצמו היווה רימייק עבור סרט יפני משנת 1954 הנקרא "שבעת הסמוראים"
בשנת 2017 שיחק בסרט "רוחות קרות" בכיכובם של ג'רמי רנר ואליזבת אולסן. בשנה זו סנסמאייר לוהק לתפקיד הראשי בסרט הביוגרפי "צ'יקאסאו ראנצ'ר". הסרט טרם קיבל תאריך שחרור לאקרנים.
סנסמאייר הצטרף לצוות השחקנים בעונה השנייה (2018) של סדרת הטלוויזיה "וסטוורלד", בתפקיד חוזר. שיחק גם בסרט המותחן "חדר נוסף" לצידן של וירג'יניה מדסן ואלישה ויט. בשנת 2019 שיחק בתפקיד חוזר בסדרה ילוסטון.
בשנת 2020 הוא שיחק בתפקיד הראשי במיני-סדרת המלחמה של נטפליקס "המשחרר: מבצע אוולאנש" בתפקיד של סמואל קולדפוט לצידו של בראדלי ג'יימס שגילם את פליקס ל. ספארקס. הוא גם דיבב בגרסה המקורית באנגלית של משחק הווידאו "Tell Me Why", של Dontnod Entertainment. הוא התארח בסדרת הטלוויזיה "FBI: המבוקשים ביותר", סדרת פשע של רשת CBS המהווה ספין אוף לסדרה "FBI". באותה שנה לוהק קלאוד לתפקיד בסרט העתידי "The Things They Carried" לצד אשטון סנדרס, אנגוס קלאוד וביל סקושגורד.
חיים אישיים

סנסמאייר הוא חבר במכון לבריאות הילידים, קבוצת תומכת בנוער, וגאה במורשת הילידים באלסקה.
בינואר 2020 הוא הודיע שהוא מצפה לילד הראשון, מבת זוגו קאהרה הודג'ס, ווקאליסטית אינדיאנית גם היא.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | Lilin's Brood | וולף |  |
| 2016 | שבעת המופלאים | "קציר אדום" |  |
| 2017 | רוחות קרות | צ'יפ הנסון |  |
| 2018 | Perfect | הארווסט |  |
| 2018 | Beyond the Sky | קייל בלק'ברן |  |
| 2018 | Spare Room | דייוויד |  |
| 2021 | דרך הקרח | קודי |  |
| 2021 | The Chickasaw Rancher | מונטפורד טי ג'ונסון |  |
| 2022 | The Last Manhunt | ווילי בוי |  |
| 2022 | 9 Bullets | אדי |  |
| 2023 | Frybread Face and Me | מארווין |  |
| TBA | Takeover | הילאריו |  |
| TBA | Wind River: The Next Chapter | צ'יפ הנסון |  |
| TBA | 13 Steps | צ'יפ סאה |  |
| TBA | Ice Fall |  |  |
| TBA | Dream |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | סיילם | מוהוק | 3 פרקים |
| 2016–2018 | וסטוורלד | וואנאטון | 5 פרקים |
| 2019 | ילוסטון | מרטין | 5 פרקים |
| 2020 | FBI: המבוקשים ביותר | רג'ינלד ווטרס | פרק: "Ghosts" |
| 2020 | המשחרר: מבצע אוולאנש | סמואל קולדפוט | מיני-סדרה |
| 2021–2022 | Rutherford Falls | ריי | 2 פרקים |
| 2022 | 1883 | סאם | 3 פרקים |
| 2022–2023 | לה בראה | טאמט | 5 פרקים |
| 2022–2023 | Alaska Daily | ג'דדיה | 4 פרקים |
הערות שוליים

1 2  Dunham, Mike (22 באוקטובר 2013). "Model Martin Sensmeier Hearts Moose. Plus: Moose Heart". Indian Country Today Media Network. ICTMN Staff. אורכב מ-המקור ב-21 באוקטובר 2016. נבדק ב-4 בספטמבר 2016. {{cite news}}:  (עזרה)
↑  Schreffler, Laura (25 באוגוסט 2016). "The Magnificent Seven Star Martin Sensmeier's Haute Secrets to LA". Haute Living. {{cite news}}:  (עזרה)
↑  "From Yakutat to Hollywood". Alaska Dispatch News.
↑  Dunham, Mike (24 בספטמבר 2016). "From Yakutat to Hollywood". Alaska Dispatch News. נבדק ב-25 בספטמבר 2016. {{cite web}}:  (עזרה)
↑  N'Duka, Amanda (30 במאי 2017). "Martin Sensmeier To Star In 'The Chickasaw Rancher'; Lydia Hearst Joins Indie Film '50K'". Deadline. נבדק ב-17 ביוני 2017. {{cite web}}:  (עזרה)
↑  Dave McNary, Variety, Variety, ‏1 באוקטובר 2020
↑  "Native American models: much more than pretty faces". Traditional Native Healing. 22 במרץ 2015. {{cite news}}:  (עזרה)
↑   https://www.instagram.com/p/B7gpAkjBBnN/?
| --- | --- |
בקרת זהויות :  LCCN: no2016171559  VIAF: 3065148451576915970006   WorldCat (עם VIAF): 3065148451576915970006
סטייסי קיץ'

| --- | --- |

סטייסי קיץ', 2007
 לידה:  2 ביוני 1941 (בן 83) סאוואנה, ג'ורג'יה, ארצות הברית
 סוגה מועדפת:  מערבון 
 מדינה:  ארצות הברית 
 תקופת הפעילות:  מ-1966
 מקום לימודים:  אוניברסיטת קליפורניה בברקלי (1963)  תיכון ון נויס (יוני 1959)  אוניברסיטת ייל  האקדמיה למוזיקה ולאמנויות הדרמה של לונדון  בית הספר לדרמה של ייל 
 בן או בת זוג:  מלגוסיה תומאסי (22 ביוני 1986–?)  Jill Donohue 
 פרסים והוקרה:  פרס גלובוס הזהב
 http://www.gostacykeach.com/
 פרופיל ב-IMDb
 
וולטר סטייסי קיץ' ג'וניור (באנגלית: Walter Stacy Keach Jr‏; נולד ב-2 ביוני 1941) הוא שחקן קולנוע, טלוויזיה ותיאטרון אמריקאי זוכה פרס גלובוס הזהב ומועמד פרס אמי על תפקידו בתור ארנסט המינגוויי במיני-סדרה "המינגוויי".
התפרסם בטלוויזיה בזכות הופעותיו כבלש הפרטי מייק האמר במספר סדרות וסרטי טלוויזיה וידוע של תפקידו בסדרה "נמלטים". בקולנוע שיחק בסרטים "התצורה התשיעית"(אנ'), "צייד בודד הוא הלב", "הבריחה מלוס אנג'לס"(אנ'), "אמריקה X" ו"נברסקה".
ביוגרפיה

קיץ' נולד בעיר סאוואנה שבג'ורג'יה לשחקנית מרי קיין ולכוכב הסדרה "שחק אותה סמארט"(אנ') סטייסי קיץ' האב(אנ'), ששימש גם כמורה לדרמה.
אחיו הצעיר הוא השחקן והבמאי ג'יימס קיץ'(אנ') .
קיץ' נולד עם מום שפה שסועה ונאלץ לעבור מספר ניתוחים פלסטיים כשהיה ילד.
לקיץ' שני תארים, באנגלית ובדרמה מ"אוניברסיטת קליפורניה בברקלי" ותואר באומנויות מבית הספר לדרמה של "אוניברסיטת ייל".
השתתף בתוכנית פולברייט ולמד גם באקדמיית המוזיקה והדרמה של לונדון.
קריירת משחק > טלוויזיה

התפרסם ככוכב טלוויזיה לראשונה בשנת 1977 בהפקת הענק האיטלקית של פרנקו זפירלי "ישו מנצרת"(אנ')  בתפקיד בר אבא.
בשנת 1982 שיחק במיני סדרת המלחמה התקופתית "הכחול והאפור"(אנ')  בתפקיד החוקר הפרטי המסתורי ג'ונאס סטיל.
שידרג את מעמדו בשנת 1984 כאשר כיכב במשך עונה אחת בתפקיד הבלש הפרטי מייק האמר(אנ')  בסדרת הדרמה "מייק האמר של מיקי ספילאני"(אנ'), על הופעתו הועמד קיץ' לפרס גלובוס הזהב לשחקן הטוב ביותר בסדרת דרמה.
הסדרה זכתה לשתי עונות המשך בשם "מייק האמר החדש" ו"מייק האמר, עין פרטית" ולסרט טלוויזיה בשם "מייק האמר: הרוצח לוקח הכול"(אנ') . בכל ההפקות זכה קיץ' לגלם את הדמות הראשית.
קיץ' זכה בפרס גלובוס הזהב בצוותא עם מייקל קיין והיה מועמד לפרס אמי בשנת 1988 על הופעתו בתפקיד הסופר והעיתונאי ארנסט המינגוויי במיני סדרה הגרמנית על חייו "המינגוויי".
בשנת 1993 זכה לביקורות טובות על הופעתו בסרט האימה הטלוויזיוני "שקי גופות"(אנ') .
קיץ' הופיע בקאסט הראשי של הסדרה הקומית "טיטוס"(אנ')  בין השנים 2000 ל-2002 בתפקיד קן טיטוס, אביהם של דייב וכריסטופר טיטוס(אנ'), יוצר הסדרה.
קיץ' הופיע למשך שלוש עונות בסדרת דרמת הפעולה המפורסמת "נמלטים" בתפקיד הנרי פופ מנהל כלא פוקס ריבר.
שיחק כשחקן אורח בסדרות הפופולריות "ER" בתפקיד מייק אביו של ד"ר טוני גייטס ו"שני גברים וחצי" בתפקיד טום מנילי אביה של צ'לסי, חברתו של צ'ארלי הרפר (צ'ארלי שין) בעונה השישית.
בשנת 2019 קיבל קיץ' כוכב על שמו בשדרת הכוכבים של הוליווד על תרומתו לטלוויזיה.
קריירת משחק > קולנוע

את הופעת הבכורה שלו בסרט קולנועי עשה קיץ' בדרמה "צייד בודד הוא הלב" בתפקיד ג'ק בלאנט השתיין.
בשנת 1972 הופיע בסרטיו של ג'ון יוסטון "עיר שמנה" בתפקיד ראשי בתור המתאגרף בילי טולי
ובמערבון "השופט רוי בין"(אנ') .
בשנת 1980 הפיק וכתב ביחד עם אחיו ג'יימס קיץ את המערבון של "תשעה שרכבו"(אנ'), בסרט אף הופיעו האחים קיץ' בתפקידים הראשיים.
באותה השנה גם שיחק בדרמה הקומית "התצורה התשיעית" בתפקיד קולונל קיין המגיע למוסד פגועי נפש של יוצאי מלחמת וייטנאם.
ב-1982 הופיע בדרמת הפשע "באטרפליי".
שיחק בשני סרטי "צ'יץ' אנד צ'ונג" "גלגל אותה" ו"חלומות נעימים" בתפקיד השוטר סמל סטדנקו.
ב-1990 שיחק בדרמת הפעולה הבדיונית "מחזור 1999".
ב-1993 דיבב בסרט האנימציה "באטמן: מסכת התעתועים".
ב-1996 הופיע בסרט הפעולה "הבריחה מלוס אנג'לס" בתור הגנרל מאלוי.
ב-1998 השתתף בדרמה "אמריקה X" בתפקיד קמרון אלכסנדר מנהיג התנועה הניאו נאצית אליה היה שייך גיבור הסרט דרק וייניירד (אדוארד נורטון).
ב-2008 שיחק בדרמה הפוליטית של אוליבר סטון "W." בתפקיד הכומר ארל הוד, יועצו הרוחני של נשיא ארצות הברית ג'ורג' בוש (ג'וש ברולין).
ב-2013 השתתף קיץ' בדרמת המסע של אלכסנדר פיין "נברסקה" בתפקיד אד פגרם שותפו העסקי לשעבר של וודי גרנט (ברוס דרן).
קריירת משחק > תיאטרון

החל את דרכו כשחקן שייקספירי במחזה "מקבירד!", גרסה מודרנית ל"מקבת'".
קיץ' הועמד לפרס טוני וזכה בפרס שולחן הזהב בשנת 1970 על הופעתו במחזה "אינדיאנים".
בשנת 1991 הופיע במחזה "מעגל קנטקי".
חיים אישיים

היה נשוי ארבע פעמים במהלך חייו: לקתרין בייקר, למרלין אייקן, לשחקנית ג'יל דונאו ולשחקנית ולדוגמנית לשעבר מלגוסיה תומאסי(אנ') .
לקיץ' שני ילדים מנישואיו למלגוסיה תומאסי.
קיץ' עבר שבץ מוחי בשנת 2009 ממנו התאושש.
חיים אישיים > המעצר באנגליה

בשנת 1984 נעצר קיץ' על ידי משטרת לונדון לאחר שנפס נושא קוקאין בנמל התעופה לונדון הית'רו, בעוון העבירה נשלח קיץ' לתשעה חודשי מאסר בפועל בכלא המרכזי של העיר רדינג.
פילמוגרפיה נבחרת

צייד בודד הוא הלב (1968)
ברוסטד מקלאוד (1970)
התליין (1970)
דוק (1971)
סיירת הפשע (1972)
עיר שמנה (1972)
השופט רוי בין (1972)
לותר (1973)
הובלה לא הולמת (1975)
אנשי רחוב (1976)
הרוצח שבתוכי (1976)
הסחיטה (1977)
הקרב הגדול ביותר (1978)
גריי ליידי דאון (1978)
צ'יץ' וצ'ונג: גלגל אותה (1978)
הר הקניבל האלוהי (1978)
התצורה התשיעית(אנ')  (1980)
תשעה שרכבו (1980)
משחקי דרכים (1981)
צ'יץ' וצ'ונג: חלומות נעימים (1981)
באטרפליי (1982)
עונת האליפות ההיא (1982)
זהות שגויה (1990)
מחזור 1999 (1990)
חקירה בשדרות סאנסט (1993)
באטמן: מסכת התעתועים (1993)
שוטר טוב, שוטר רע (1994)
הבריחה מלוס אנג'לס(אנ')  (1996)
אמריקה X‏ (1998)
ילדי התירס 666: חזרתו של איזק (1999)
מיליציה (2000)
רחובות הרחמים (2000)
כאשר הנשרים מכים (2003)
נתפסים באור הזרקוקים (2004)
האיש בעל שני המוחות (2005)
השכם בבוקר (2006)
האינדריפר (2007)
W.‏ (2008)
שיקגו אוברקאוט (2009)
נברסקה (2013)
עיר החטאים: עלמה להרוג (2014)
סלולרי (2016)
מכורים לזהב (2017)
יום החברה (2017)
גוטי (2018)
Jay Kelly‏ (2025)
An Attractive Offer‏ (TBA)
טלוויזיה

ד"ר קילדר (1961–1966)
ישו מנצרת(אנ')  (1977)
הכחול והאפור(אנ')  (1982)
הנסיכה דייזי (1983)
תרצח אותי, ארצח אותך (1983) - סרט טלוויזיה
מייק האמר של מייקי ספילאני(אנ') (1984–1985)
מייק האמר החדש (1986–1987)
המינגוויי (1988)
מייק האמר: הרוצח לוקח הכול (1989) - סרט טלוויזיה
שקי גופות (1993)
טקסס (1994)
אייבנהו הצעיר (1995)
אמנדה והחייזר (1995)
רצח בראש שלי (1997)
מייק האמר, עין פרטית (1997–1998)
טיטוס (2000–2002)
The Hollow‏ (2004) - סרט טלוויזיה של Freeform
נמלטים (2005–2006)
קשר קטלני: ציפור עפה באמריקה (2006)
בלקבירד (2006)
זירת המוות (2008)
רוכב בודד (2008)
נני אקספרס (2008)
שני גברים וחצי (2010)
משועמם (2011)
שון מציל את העולם (2013)
חוק וסדר: מדור מיוחד (2014)
מעגל שלם (2015
לוהטות בקליבלנד (2015)
NCIS: ניו אורלינס (2019-2015)
Crowded‏ (2016)
ריי דונובן (2016)
משפט טוקיו (2016)
תוכנית אבא (2020-2017)
הרשימה השחורה (2019)
באפקיס (2023)
הערות שוליים

↑  Ap (1984-12-19). "Keach Appeal Rejected On Cocaine Sentence". The New York Times (באנגלית אמריקאית). ISSN 0362-4331. נבדק ב-2019-12-24.
| פרס גלובוס הזהב לשחקן הטוב ביותר במיני-סדרה או בסרט טלוויזיה |
| --- | --- | --- |
| 1981–2000 | מיקי רוני (1981) • אנתוני אנדרוז (1982) • ריצ'רד צ'מברלין (1983) • טד דנסון (1984) • דסטין הופמן (1985) • ג'יימס וודס (1986) • רנדי קווייד (1987) • מייקל קיין/סטייסי קיץ' (1988) • רוברט דובאל (1989) • ג'יימס גארנר (1990) • בו ברידג'ס (1991) • רוברט דובאל (1992) • ג'יימס גארנר (1993) • ראול ג'וליה (1994) • גארי סיניז (1995) • אלן ריקמן (1996) • וינג ריימס (1997) • סטנלי טוצ'י (1998) • ג'ק למון (1999) • בריאן דנהי (2000) |  |
| 2001–היום | ג'יימס פרנקו (2001) • אלברט פיני (2002) • אל פצ'ינו (2003) • ג'פרי ראש (2004) • ג'ונתן ריס מאיירס (2005) ביל ניי (2006) • ג'ים ברודבנט (2007) • פול ג'יאמטי (2008) • קווין בייקון (2009) • אל פצ'ינו (2010) • אידריס אלבה (2011) • קווין קוסטנר (2012) • מייקל דאגלס (2013) • בילי בוב תורנטון (2014) • אוסקר אייזק (2015) • טום הידלסטון (2016) • יואן מקגרגור (2017) • דארן כריס (2018) • ראסל קרואו (2019) • מארק ראפלו (2020) • מייקל קיטון (2021) • אוון פיטרס (2022) • סטיבן יאון (2023) ‏•‏‏ קולין פארל (2024) |  |
| --- | --- |
בקרת זהויות :  NLI: 987007444956805171  PLWABN: 9810628831205606  BNE: XX1287602  BnF: cb13895898s (data)  GND: 136494463  ISNI: 0000 0001 1944 8612  LCCN: nr88002918  MusicBrainz: f2ad7a21-959f-4f53-b4aa-d916032845c4  NKC: pna2004259296  NTA: 074751182  SNAC: w6bz6d18  SUDOC: 070547092  VIAF: 85079428   WorldCat (עם VIAF): 85079428
עברון

ערך זה עוסק בקיבוץ עברון. אם התכוונתם למשמעויות אחרות של המילה עברון, ראו .
| --- | --- |
"אולם יוסף" בקיבוץ עברון
מדינה: ישראל ישראל
מחוז: הצפון
מועצה אזורית: מטה אשר
גובה ממוצע: ‎26 מטר
תאריך ייסוד: 1936
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 956 תושבים
    - מתוכם, תושבי ישראל: 943 תושבי ישראל
 מפת מיקום  מפה דינמית   (למפת הגליל המערבי מוגדלת) עברון(למפת הגליל המערבי רגילה) עברון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עברון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עברון32°59′30″N 35°06′00″E﻿ / ﻿32.9916802367551°N 35.1001229450068°E﻿ / 32.9916802367551; 35.1001229450068  heמפת היישובים של מועצה אזורית מטה אשר באדום - עברון בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 4 מתוך 10
http://www.evron.co.il/
עֶבְרוֹן הוא קיבוץ ליד נהריה שהוקם על ידי השומר הצעיר, ומשתייך לתנועת הקיבוץ הארצי. נקרא על שם היישוב המקראי עברון ששכן בנחלת שבט אשר.
היסטוריה

קיבוץ עברון הוקם ב-1936 על מגרש בן דונם ורבע בנהריה (במקום שבו נמצא כיום בי"ס ויצמן), על ידי קבוצה של כ-10 חברי קיבוץ גבעת ברנר יוצאי גרמניה שביקשו לבנות קיבוץ חדש. בתחילת 1937 הצטרף אליהם גרעין של כ-20 חברי השומר הצעיר מפולין, והקבוצה מנתה כ-30 חברים. ללא אדמה לעבד, היה עברון בשנים אלו מעין קיבוץ עירוני, שחבריו וחברותיו עבדו בניקיון בתים, בבניין, כעגלונים, וכפועלים מזדמנים בחוות בנהריה. ב-1938, בעקבות המרד הערבי הגדול ננטש מפועליו משק "עין שרה" של משפחת ליברמן בקרבת נהריה (היכן שכיום נמצא קניון הצפון נהריה) וחברי הקבוצה נתבקשו לאייש 35 דונם מהמקום כדי לעבוד בו ולשמור עליו. בתקופה זו הצטרפו לקיבוץ גרעינים מטרנסילבניה ומבולגריה. ביולי 1943, עת חגגה הקבוצה שבע שנים, מנתה הקבוצה 103 חברים ו-20 ילדים. באוקטובר 1945 עלתה הקבוצה, שמנתה אז 134 מבוגרים ו-47 ילדים, לנקודת הקבע שהשתרעה על שטח של כ-1600 דונם.
בראשית שנות ה-40 היה עברון בסיס של הפלמ"ח ומקום מסתור למעפילים.
בשנת 2008 הוחל בהליך הפרטה של הקיבוץ, אך נותרו במקום מוסדות השירות המשותפים: חדר-אוכל, מכבסה, מערכת החינוך, הבריאות והרווחה, וחיי התרבות.
במקום יש עתיקות: שרידי יישוב, שרידי כנסייה עם רצפת פסיפס מהתקופה הביזנטית וקטע מאמת מים לעכו מהתקופה העות'מאנית.
בקיבוץ נמצא מפעל "ברמד" למכשירי אוטומציה ובקרה להשקיה (בשיתוף הקיבוצים סער, משמר העמק, וגלעד), וכן שדות, מטעים בהם מגדלים אבוקדו ולימונים, לולי פטם, ואתר הטמנת פסולת, ובסמוך אליו מפעל למיחזור פסולת.
בקיבוץ נמצא גם מועדון ספורט "קאנטרי גן עברון", הכולל מכון כושר, בריכת שחייה עם מתקני ג'קוזי וסאונות, ומגרשי ספורט וטניס.
ילדי הקיבוץ מתחנכים בבית הספר היסודי "גוונים" בעין המפרץ, ובתיכון האזורי "בית חינוך אופק" הנמצא בקיבוץ, בו מתחנכים ילדים מהקיבוצים והיישובים באזור.
בקיבוץ ישנם שני מוזיאונים פעילים, "מוזיאון קיבוץ של פעם" על ראשית ההתיישבות במקום, ו"מוזיאון לארכאולוגיה" הכולל ממצאים היסטוריים שונים שנמצאו באזור הקיבוץ.
בני קיבוץ ידועים

חייקה גרוסמן
דניאל סבג
בתיה קריסטל
עמרי חורש
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
1 2 3  באתר הבית - אתר המגורים בכפר
↑  דב צפרוני, צבור הפועלים בנהריה, דבר, 28 בספטמבר 1937
↑  אפרים הלטרכט, חגו של קיבוץ עברון, דבר, 9 ביולי 1943
↑  קיבוץ עברון נאחז באדמתו, משמר, 19 באוקטובר 1945
קבוץ עברון עלה למקומו הקבוע, דבר, 19 באוקטובר 1945
1 2 3  באתר הקיבוץ
↑  ת.מ.מ - מיזם הטמנת פסולת עם עברון, באתר גלובס, 9 בספטמבר 2001
| --- | --- |
בקרת זהויות :  NLI: 987007465860605171  LCCN: no2016013724  VIAF: 316601448   WorldCat (עם VIAF): 316601448
רוזלי דה בלו

| --- | --- |
אין תמונה חופשית
 מידע אישי
 לידה:  7 בספטמבר 1969 (בת 55) סאו פאולו, ברזיל 
 גובה:  1.56 מטרים
 עמדה:  חלוצה 
 
רוזלי דה בלו (בפורטוגזית: Roseli de Belo; נולדה ב-7 בספטמבר 1969) היא כדורגלנית עבר ברזילאית ששיחקה כחלוצה. רוזלי, שידועה בדרך כלל רק בשמה הפרטי, שיחקה בשני
גביעי עולם ושלוש אולימפיאדות במדיה של נבחרת ברזיל.
חייה

רוזלי נולדה בספטמבר 1969 בסאו פאולו, ובצעירותה הצטרפה לקבוצת ראדאר - שרוב שחקניותיה ייצגו את ברזיל בטורנירים הבינלאומיים השונים. ב-1988 היא הייתה חלק מסגל הנבחרת שהשתתף בטורניר ההכנה של פיפ"א לקראת גביע העולם 1991. טורניר ההכנה נערך בסין, והנבחרת הברזילאית הודחה בחצי הגמר לאחר הפסד לנורווגיה. בסיום התחרות נבחרה רוזלי להרכב המצטיינות של הטורניר על ידי התקשורת הסינית. שלוש שנים אחר כך, אירחה סין את גביע העולם בכדורגל נשים שנערך בפעם הראשונה אי פעם, ורוזלי זכתה להיכלל בסגל שנבחר לטורניר. היא פתחה בהרכב הראשון בכל שלושת משחקיה של ברזיל בטורניר, אך הנבחרת השיגה רק ניצחון אחד והודחה כבר בשלב הבתים.
ב-1995 עברה רוזלי לטאקרזוקה באניס מליגת העל היפנית, שבאותן שנים משכה אליה כוכבות בינלאומיות רבות. באותה שנה היא גם השתתפה עם ברזיל בגביע העולם שנערך בשוודיה, ואף כבשה את השער היחיד בניצחון המפתיע של הברזילאיות על המארחת. למרות הניצחון במשחק הפתיחה, הפסידה הנבחרת בשני משחקיה הבאים והודחה בשלב הבתים בפעם השנייה ברציפות. שנה אחר כך, נערך בפעם הראשונה טורניר הכדורגל האולימפי לנשים, ורוזלי נבחרה לסגל הברזילאי. היא כבשה שער אחד נגד סין בחצי הגמר, אך הברזילאיות פספסו את המדליות וסיימו במקום הרביעי.
באליפות דרום אמריקה, ששימשה שטורניר המוקדמות לגביע העולם 1999, ושנערכה במרץ 1998 בארגנטינה, כבשה רוזלי 16 שערים בשישה משחקים והובילה את ברזיל לזכייה שלישית ברציפות בטורניר. אף על פי כן, היא נפצעה בברכה במהלך משחק ידידות נגד ארצות הברית, ונאלצה להחמיץ את הגביע. בלעדיה, הגיעו הברזילאיות למקום השלישי. שנה אחר כך, סיימה ברזיל שוב במקום הרביעי בטורניר הכדורגל האולימפי, בדיוק כמו באטלנטה 1996. בטורניר זה שימשה רוזלי בעיקר כשחקנית מחליפה ופתחה במשחק אחד בלבד.
בשנת 2001, הוקמה ליגת ה-WUSA, שהייתה לליגת כדורגל הנשים המקצוענית הראשונה בארצות הברית. רוזלי הצטרפה לקבוצת וושינגטון פרידום, אך שיחקה רק ב-11 משחקים (מתוכם פתחה בשלושה) ולא כבשה אפילו שער אחד. בסיום עונה זו, היא שוחררה מהקבוצה ועברה לליגת המשנה האמריקאית, שם שיחקה לצידה של מריבל דומינגז המקסיקנית. לאחר עונה אחת בליגת המשנה, היא חזרה לשחק בליגה הברזילאית.
האליפות הבינלאומית האחרונה של רוזלי עם נבחרת ברזיל הייתה אולימפיאדת אתונה שנערכה בקיץ 2004. הברזילאיות העפילו עד לגמר הטורניר, אך הפסידו בהארכה 2-1 לארצות הברית, והסתפקו במדליית הכסף. רוזלי זכתה לעלות כמחליפה בשניים מתוך ששת משחקי הטורניר, אך לא במשחק על מדליית הזהב. שנתיים לאחר מכן, הייתה רוזלי חלק מקבוצת הנשים של סאו פאולו שהשתתפה בגביע מלכת השלום שנערך בקוריאה הדרומית. בטורניר עצמו, היא כבשה שער אחד (בהפסד 2–4 לקנדה), אך לא הצליחה להוביל את הקבוצה מעבר לשלב הבתים.
הערות שוליים

↑  Women's FIFA Invitational Tournament 1988, באתר rsssf.com
ג'ק הנדרי

ג'ק ויליאם הנדרי (באנגלית: Jack William Hendry; נולד ב-7 במאי 1995) הוא כדורגלן סקוטי המשחק בעמדת הבלם בקבוצת אל-איתיפאק מליגת העל הסעודית, ובנבחרת סקוטלנד.
קריירה

ג'ק הנדרי הצטרף לקבוצת פרטיק ת'יסל באוגוסט 2014. הוא שיחק באופן קבוע בקבוצת המילואים של ת'יסל, לפני שערך את הופעת הבכורה שלו בקבוצה הבוגרת ביום האחרון של עונת 2014/15, בשוויון 0-0 מול מאת'רוול ב-23 במאי 2015. ב-1 בספטמבר 2015, חתם הנדרי בויגאן את'לטיק. במרץ 2016, הוא הצטרף לקבוצה מהליגה השלישית באנגליה, שרוסברי טאון בהשאלה עד תום העונה. ב-31 באוגוסט 2016, הצטרף הנדרי למילטון קינס דונס, בהשאלה עד ינואר 2017. ב-4 באוקטובר 2016, ערך הנדרי את הופעת הבכורה שלו במילטון קינס דונס, כששיחק בניצחון 0-1 במסגרת גביע הפוטבול ליג על פיטרבורו יונייטד. ב-2017, חתם הנדרי על חוזה ל-2 שנים עם דנדי. הוא שיחק באופן קבוע והפך לשחקן מפתח בדנדי בעונת 2017/18.
סלטיק החתימה את הנדרי על חוזה ל-4.5 שנים ב-31 בינואר 2018. הוא ערך את הופעת הבכורה שלו במועדון בהפסד 1-0 לקילמרנוק ב-3 בפברואר. ב-31 באוגוסט 2021, חתם הנדרי בקבוצת קלאב ברוז' הבלגית על חוזה ל4 שנים. ב-26 ביולי 2023, חתם הנדרי בקבוצה הסעודית אל-איתיפק על חוזה עד 2026, יחד עם חברו לשעבר בסלטיק, מוסא דמבלה.
נבחרת לאומית

במרץ 2018, הנדרי זומן לראשונה לסגל נבחרת סקוטלנד לצמד משחקי ידידות מול נבחרות קוסטה ריקה והונגריה.
הוא ערך את הופעת הבכורה שלו בנבחרת ב-27 במרץ, בניצחון 0-1 על נבחרת הונגריה.
לאחר מכן הוא נכלל בסגל סקוטלנד ליורו 2020, והבקיע את שערו הבינלאומי הראשון במשחק ידידות לקראת הטורניר נגד נבחרת הולנד.